МУХ1АМАД Г1АБДУРАЗАКЪОВАС

80 СОН Т1УБАЯЛДЕ.

Цо-цо чи ву к1уна халкъалда гьоркьов

Хвел гьеч1еб ц1аруца ц1илъизавурав,

Ц1адулъан нухги лъун амру т1убарал,

Бах1арчиял ишаз чинал росарал.

Рагъулъ лъадарарав майор вахъарав

Эмен Г1абдуразакъ бах1арзалъ хвана,

Ват1аналъе г1оло чорхол рух1 кьурав

Гьесул ирс босана Мух1амадица.

Генераласул чин гъуждузда барав

Балагьал нахъ ч1вазе киг1ан къеркьарав

Жанисел ишазул Министерасул

К1алг1абахъ к1удиял гьунарал лъарал.

Мугъ ч1ваялъе нахъа щивго гьеч1ого,

Борхалъуде мали г1акълуялъ лъуна,

Г1адан чи макруяб заман лъаниги

Хъаравулльи теч1о, лъелго хьвадана.

Г1арцухъ иях1 бичун хъулухъ т1убалел,

Х1акимазул кьерда кьеч1о дуе бак1.

Г1адамазул намус х1ат1икь мерхьунел,

Х1арамзадабигун хьвадич1о ч1ух1ун.

Ч1ух1арал гьундулгун буголъи босе,

Квалквал гьеч1ониги гьабич1о т1алаб.

Т1адаб борч т1убалеб х1алт1иги гьабун,

Х1акимасул ч1ух1и биччач1о рек1елъ.

Дуца Ват1аналъе хъулухъ гьабуна,

Хъурумсахъаздаса бац1ц1ад гьабизе.

Ц1огьодун ругьунал такъсирчаг1азул

Къадарал хъвалеб бак1 бихьизабизе.

Рагъда эменги хун бесдал хут1арав,

Росдае ватана баракаталъе.

Шамил районалъе ч1ух1илъун щварав,

Шапакъатаз керен берцин гьабурав.

Дур гьеб г1умруялъул ункъоябго сон

Къадру-къиматалда нахъ тарал руго,

Т1абиг1ат берцинаб хъизамалда гъорлъ

Тайги Бет1ергьанас сахлъиялда мун.

Меседил лъалк1азул г1умру т1амурав,

Г1аданлъи ц1ехолез ц1ар рехсела дур,

Ц1вабзазул борхальи намусалъ ккурав

Дагъистан т1егьарав т1екьадерил вас.